
[bookmark: TextBodyBegin]Európsky parlament,
–	so zreteľom na návrh Komisie pre Európsky parlament a Radu (COM(2024)0452),
–	so zreteľom na článok 294 ods. 2 a článok 192 ods. 1 Zmluvy o fungovaní Európskej únie, v súlade s ktorými Komisia predložila návrh Európskemu parlamentu (C10-0119/2024),
–	so zreteľom na článok 294 ods. 3 Zmluvy o fungovaní Európskej únie,
–	so zreteľom na stanovisko Európskeho hospodárskeho a sociálneho výboru z 23. októbra 2024[footnoteRef:1], [1:  	Zatiaľ neuverejnené v úradnom vestníku.] 

–	po porade s Výborom regiónov,
–	so zreteľom na predbežnú dohodu schválenú gestorským výborom podľa článku 75 ods. 4 rokovacieho poriadku, a na záväzok zástupcu Rady, vyjadrený v listoch zo 16. októbra 2024 a zo 4. decembra 2024, schváliť pozíciu Európskeho parlamentu v súlade s článkom 294 ods. 4 Zmluvy o fungovaní Európskej únie,
–	so zreteľom na články 60 a 170 rokovacieho poriadku,
1.	prijíma nasledujúcu pozíciu v prvom čítaní[footnoteRef:2]; [2:  	Táto pozícia nahrádza pozmeňujúce návrhy prijaté 14. novembra 2024 (Prijaté texty, P10_TA(2024)0031).] 

2.	berie na vedomie vyhlásenie Komisie, ktoré je uvedené v prílohe k tomuto uzneseniu;
3.	žiada Komisiu, aby mu vec znovu predložila, ak nahrádza, podstatne mení alebo má v úmysle podstatne zmeniť svoj návrh;
4.	poveruje svoju predsedníčku, aby postúpila túto pozíciu Rade, Komisii a národným parlamentom.


P10_TC1-COD(2024)0249
Pozícia Európskeho parlamentu prijatá v prvom čítaní 17. decembra 2024 na účely prijatia nariadenia Európskeho parlamentu a Rady (EÚ) 2024/..., ktorým sa mení nariadenie (EÚ) 2023/1115, pokiaľ ide o ustanovenia týkajúce sa dátumu začatia uplatňovania

(Keďže bola dosiahnutá dohoda medzi Európskym parlamentom a Radou, pozícia Európskeho parlamentu zodpovedá záverečnému legislatívnemu aktu, nariadeniu (EÚ) 2024/3234.)







PRÍLOHA K LEGISLATÍVNEMU UZNESENIU
Vyhlásenie Komisie pri príležitosti prijatia nariadenia Európskeho parlamentu a Rady (EÚ) 2024/3234 z 19. decembra 2024, ktorým sa mení nariadenie (EÚ) 2023/1115, pokiaľ ide o ustanovenia týkajúce sa dátumu uplatňovania[footnoteRef:3] [3:  	Ú. v. EÚ L, 2024/3234, 23.12.2024, ELI: http://data.europa.eu/eli/reg/2024/3234/oj.] 

Komisia je naďalej odhodlaná zmierňovať zaťaženie podnikov znižovaním administratívnych požiadaviek a odstraňovaním zbytočnej byrokratickej záťaže.
Na dosiahnutie tohto cieľa v súvislosti s nariadením (EÚ) 2023/1115 Komisia poskytne ďalšie objasnenia, preskúma dodatočné zjednodušenia a zefektívni povinnosti týkajúce sa podávania správ a dokumentácie s cieľom obmedziť ich na nevyhnutné minimum v plnom súlade s cieľmi nariadenia. Na tento účel a v záujme vyriešenia týchto otázok uverejní Komisia aktualizované vydanie usmernení a často kladených otázok. Takisto bude naďalej reagovať na spätnú väzbu od zainteresovaných strán a členských štátov a pomáhať obchodníkom a hospodárskym subjektom pri implementácii právnych predpisov, najmä pokiaľ ide o povinnosť predkladať vyhlásenia o náležitej starostlivosti v celom hodnotovom reťazci.
Aby mohli obchodníci a hospodárske subjekty v spolupráci s príslušnými orgánmi plniť požiadavky nariadenia, Komisia kladie prioritu na sprevádzkovanie informačného systému. Referenčná kategorizácia rizík je takisto kľúčom k zabezpečeniu predvídateľnosti uplatňovania nariadenia pre hospodárske subjekty, obchodníkov, producentské krajiny i príslušné orgány. Komisia sa dôrazne zaväzuje zabezpečiť, aby príslušný informačný systém aj návrh klasifikácie rizík boli k dispozícii čo najskôr, najneskôr však šesť mesiacov pred začatím uplatňovania nariadenia.
[bookmark: _GoBack]V kontexte všeobecného preskúmania nariadenia, ktoré sa očakáva najneskôr do 30. júna 2028, Komisia zanalyzuje, v prípade potreby na základe posúdenia vplyvu, dodatočné opatrenia na zjednodušenie a zníženie administratívnej záťaže. Táto analýza bude zahŕňať potrebu a uskutočniteľnosť znížených požiadaviek v súvislosti so získavaním zdrojov z krajín a ich častí, ktoré dosiahli pozitívne výsledky v súlade s cieľmi nariadenia.

